cyanic-selkie/wikianc huggingface dataset:
Bjørn-Inge Larsen
Biografi
Larsen har lang erfaring i helseforvaltningen, blant annet som spesiallege i Helsedirektoratet fra 1988 til 1989, assisterende fylkeslege i Buskerud fra 1990 til 1993, fylkeslege i Finnmark fra 1994 til 1997, fylkeslege i Vestfold fra 1997 til 2000 og assisterende direktør i Helsetilsynet fra 2000 til 2001.
I perioden 2001–2012 var han direktør for Sosial- og helsedirektoratet og fra 2008 for Helsedirektoratet med arbeidstittel helsedirektør. Han ledet Nasjonalt råd for kvalitet og prioritering i helsetjenesten, Pandemikomiteen (mot influensa), Pasientsikkerhetskampanjen og Helseberedskapsrådet.
Internasjonalt har Larsen engasjert seg i arbeidet i Verdens helseorganisasjon og hadde styreverv i perioden 2010-2013. I 2014 ble Larsen leder for helsekomiteen i Organisasjonen for økonomisk samarbeid og utvikling (OECD).
Han er gift med Oona Dunlop.
Else Marie Fjære
Else Marie Fjære (født 2. juli 1944) er en norsk tidligere skøyteløper og friidrettsutøver i kastøvelsene.
Hurtigløp på skøyter
Hun representerte Norge og Tønsbergs Turnforening i hurtigløp på skøyter. Med sin debut-deltagelse i VM i Östersund 1960 ble hun Norges nest yngste VM-debutant og er fortsatt etter Allround-VM 2013 Norges tredje yngste VM-debutant i et senior-VM i hurtigløp på skøyter uansett kjønn med sine da 15 år, 6 måneder og 28 dager.
Lønnsglidning
Lønnsglidning er lønnsutvikling i en tariffperiode som skyldes andre tillegg enn de som blir gitt ved de sentrale tariffoppgjørene. Eksempelvis lønnsutvikling på grunn av lokale forhandlinger og personlige tillegg.
Størrelsen på lønnsglidningen varierer. For lønnstakere som ikke har lokale lønnsforhandlinger, er lønnsglidningen vanligvis meget liten. For andre grupper, som har lokale forhandlinger, er lønnsglidningen av vesentlig større betydning.
Vardanes I av Partia
Vardanes I (persisk: وردان يکم‎; gresk: Βαρδάνης eller Οὐαρδάνης) var konge av Partia fra ca. 40 til ca. 47 e.Kr. Han etterfulgte sin far Artabanes III som konge etter at faren døde i 38 e.Kr., men måtte kjempe mot sin bror Gotarzes II som en rivaliserende utfordrer til tronen.
Bakgrunn
Vardanes I var en av de yngre sønnene til Artabanes III med en ukjent mor. Hans eldre brødre var Arsakes I (drept i 35); Orodes (død i 42 eller senere); som begge ble konge av Armenia. Gotarzes II kan ha vært en bror, men det er indikasjoner på at han kanskje var adoptert. Artabanes III døde i 38 f.Kr., men mynter utstedt av Vardanes synes å indikere at han hadde full besittelse av den partiske tronen fra rundt 40 og fram til 45. Det kan innebære at det var uro og innbyrdeskrig over arverekkefølgen den første tiden etter farens død.
Strid med Gotarzes II
I en ny krig mot Gotarzes II oppnådde han en stor seier mot de østlige nomadestammene. I henhold til Tacitus ble Vardanes I i neste omgang forvist midlertidig fra tronen av Gotarzes II og flyktet for å søke tilflukt «på slettene til bakrierne», muligens hos det kinesiske yuezhifolket som hadde okkupert Baktria på denne tiden. Straks han igjen fikk samlet en hær førte han en seierrik krig mot den skytiske hæren til Gotarzes II så langt som til elven Sindes (dagens elv Hari Rud ved oasebyen Tejen i Karakumørkenen).
Tacitus roste Vardanes I for å være en ung og meget begavet hersker med stor energi, men som manglet menneskevennlige verdier. Sistnevnte kan kanskje forklare hvorfor han ble myrdet i 47 mens han var på jakt. I hans fravær ble Gotarzes II konge alene.
Apollonios fra Tyana
Vardanes I er omtalt i den antikke biografien om filosofen Apollonios fra Tyana skrevet Filostratos. Vardanes skal ha gitt filosofen et brev som garanterte trygg reise til India slik at han kunne møte den indo-partiske herskeren Fraotes i det område som delvis tilsvarer dagens Pakistan og hadde hovedstad i Taxila:
Benjamin Bradshaw
Benjamin Joseph Bradshaw (født 15. august 1879 i New York City død 19. april 1960) var en amerikansk bryter som deltok i de olympiske leker 1904 i St. Louis.
Bradshaw ble olympisk mester i klassen fjærvekt i bryting under OL 1904 i St. Louis. Det var ni deltakere i vektklassen, alle fra USA.
På tur med Fleksnes & Modern
På tur med Fleksnes & Modern er et samlealbum med diverse artister. Albumet kom ut i 1993. På forsiden står Fleksnes i joggedress og Modern i ferieklær.
Heinersdorf
Heinersdorf er en ortsteil i Berlins bydel Pankow. I 1920 ble den selvstendige landkommunen Heinersdorf som da hadde 1 006 innbyggere, innlemmet i Stor-Berlin. Ortsteilen tilhørte deretter den tidligere bydelen Pankow og fra 1986 den daværende bydelen Weissensee.
Historie
Heinersdorf er nevnt første gang i kjente skriftlige kilder i 1319. Stedet ble da solgt for 150 Mark brandenburgiske sølvpenger som Hinrikdsorf, fra markgreve Woldemar til Heiliggeisthospital i Berlin.
Fra ca 1900 ble landsbyen utvidet nordover langs jernbanen til Bernau. Det historiske landsbysentrum og kirken ble i stor utstrekning bevart. Kirkegården er fra 1890.
Byggingen av Khadija-moskeen i 2006 vakte stor offentlig oppmerksomhet. Det var andre forsøket på å bygge en Ahmadiyya-moskee i Berlin siden 1923. Moskeen ble åpnet i 2008.
Geografi
Ortsteiler som grenser til Heinersdorf er i vest Pankow, i nord Blankenburg, i øst Stadrandsiedlung Malchow og i sør Weissensee.
Dovre kirke
Dovre kirke er en laftet korskirke i Dovre kommune, Innlandet fylke. Kirken ble oppført av byggmester Jesper Mikkelson Rusten og tatt i bruk i 1736, men formelt innviet ble den først den 21. februar 1740.
Byggverket er laftet av tømmer og har 250 plasser. Tårnet ble bygget nytt i 1840. Kirken ble omtrent samtidig kledd utvendig med store skiferheller.
Altertavlen er skåret av Johannes Skråstad på 1600-tallet til en tidligere kirke. Prekestolen er skåret av Lars Pinnerud, som også skar korskille til kirken.
På kirkegården finnes mange eldre gravminner, en del av dem samlet under egne takutbygg. Det finnes også et sovjetisk krigsminnesmerke samt tre Commonwealth War Graves.
SC Magdeburg
SC Magdeburg er et idrettslag i Magdeburg i Sachsen-Anhalt i Tyskland. Klubben driver aktivitet i håndball, padling, friidrett, roing, svømming og turn. Fotballavdelingen ble utskilt i 1965 og heter 1. FC Magdeburg.
Håndball
Klubbens håndballavdeling for menn går under navnet SC Magdeburg Gladiators og spiller i Bundesliga. Laget ble tyske mestre i 2001 og 2022 og vant serievinnercupen i 1978 og 1981 og EHF Champions League i 2002 og 2023. Ole Erevik spilte for klubben fra 2007 til 2008, og Stian Tønnesen spilte for klubben fra 2007 til 2013.
Friidrett
Blant friidrettsutøverne som har representert Magdeburg er den tyske rekordholderen på 100 meter, Frank Emmelmann og sølvmedaljevinneren i kulestøt fra OL i Aten 2004, Nadine Kleinert.
Jiří Skobla
Jiří Skobla (født 6. april 1930, død 18. november 1978) var en tsjekkisk friidrettsutøver.
Han representerte Tsjekkoslovakia under Sommer-OL 1956, hvor han tok bronse i kulestøt.
Rothaugenkomplekset
Rothaugenkomplekset (Rothaugkomplekset) er et boligkompleks på østsiden av Rothaugen skole, oppført av Bergen kommune i årene 1915-1920. Komplekset, som inneholdt 116 toroms leiligheter, er et av Norges første kommunale storgårdskvartaler og består av en sammenhengende rekke murhus på fire etasjer, formet som en sekskant rundt et stort gårdsrom med åpning mot syd flankert av to tårnliknende trapperom.
Historie
Rothaugkomplekset er planlagt og tegnet av arkitekt Kaspar Hassel (1877-1962). Delvis parallelt tegnet han både Rothaugen skole og Møhlenpris skole, som begge åpnet i 1912, og var i gang med planlegging av slaktehuset som skulle ligge ved sjøen like nedenfor Rothaugen.
De første skissene ble lagt frem i 1911, i en tid hvor det ble diskutert for og i mot kommunal deltaking innen boligbygging. Det rådende synet blant Bergens politikere var at selv om boligmangelen var prekær, skulle likevel boligbygging skje i privat regi. Først i 1914 vedtok formannskapet i Bergen at kommunen skulle ta på seg kostnader og ansvar som både byggherre og utleier. Samtidig ble det opprettet et boligråd som skulle bistå kommunen med tiltak for å unngå boligmangel, samt å fremme bedre boligforhold. Dette var et steg videre etter at Bergen kommune i 1910 åpnet for kommunal støtte til kooperative boligbygging (Typebyen), og markerer starten på en periode med kommunalt engasjement innen sosial boligbygging.
Rothaugenkomplekset ble bygget i en urolig tid, med streiker og husokkupasjoner i regi av arbeiderorganisasjoner. Internasjonalt var det krigstider med stigende fraktrater og generell prisøkning, som også fikk store konsekvenser i Norge. For Rothaugkomplekset betydde det en stor økning i kvadratmeterprisen, fra kr 255,- i 1915 til kr 976,- i 1920.
På midten av 1980-tallet ble fasaden til Rothaugenkomplekset rehabilitert, i regi av Bergen og Omegn Boligbyggelag (BOB) som ledd i en byfornyelsen Husbanken på den tiden prioriterte høyt. Etter hvert overtok også BOB bygningene som da inneholdt 97 leiligheter. Komplekset inneholdt da både toroms-, treroms- og fireroms leiligheter som ble leid ut til unge boligsøkere. På 2000-tallet ble flere av leilighetene rehabilitert innvendig og solgt på det åpne markedet.
Arkivinformasjon om Rothaugkomplekset
En kan finne opplysninger om byggingen av Rothaugenkomplekset i arkivet etter Byarkitekten. Arkivet er avlevert Bergen Byarkiv. Materialet en finner i arkivet omfatter anbudspapirer, bygningstegninger, bygningsanmeldelser, brev, notater o.l. samt en dagbok med notater om den daglige byggeprosess for bygning B og C.
Johan Absalonsen
Johan Hindsgaul Absalonsen (født 16. september 1985) er en dansk tidligere fotballspiller.
Han spiller angriper eller venstre midtbane. Han har spilt i Flemløse, Glamsbjerg og B1913, og fikk sitt gjennombrudd hos Brøndby IF, hvor han var med på å vinne Superligaen og Landspokalturneringen i 2005. Sommeren 2006 gikk han til Odense Boldklub, og fikk tildelt drakt nr. 11. Han scoret i sin debut for OB den 5. november 2006, og i pokalfinalen 2006-07 ble han kåret til pokalfighter for OB, som også vant finalen 2–1. I desember 2008 ble han kåret til den raskeste spilleren i Superligaen. I januar 2011 gikk han til FC København.
Johan Absalonsen fikk sin landslagsdebut den 14. november 2009, da han ble byttet inn i en vennskapskamp mellom og. Han spilte også andre omgang i kampen mot den 18. november 2009, hvor han også scoret etter ett minutt av andre omgang, og hadde den målgivende passningen til Søren Rieks fem minutter senere.
The Daughter of the Hills
The Daughter of the Hills er en amerikansk stumfilm fra 1913, regissert av J. Searle Dawley.
Handling
En romersk gladiator gifter seg med en gjeter-kvinne. Men hun er forferdet over hans brutalitet på konkurranse-arenaen, helt til mannen blir rørt av den kristne evangeliseringen til Apostelen Paulus.
Skjoldehamn
Skjoldehamn er et sted i Andøy kommune i Nordland. Stedet ligger nesten lengst sør på Andøya, like øst for Gavlneset, sørspissen av øya. Skjoldehamn tilhører matrikkelgården Gavlen, og ligger like sør for grensa mot gården Skjolde (Skjolda).
På 1820-tallet fikk Skjoldehamn gjestgiveri og handel, og var en periode utover i århundret et viktig handelssted og dampskipsanløpssted. Poståpneriet i Skjoldehamn ble opprettet 1. september 1871; det var i drift fram til 1. oktober 1962. Frikirka i Skjoldehamn ble tatt i bruk i 1888, etter at frikirkemenigheten på stedet var blitt stiftet i to år tidligere. Etableringen av frikirka hadde bakgrunn i en strid om plasseringen av nye Bjørnskinn kirke, som ble innviet i 1885.
James Howard Harris, 3. jarl av Malmesbury
James Howard Harris, 3. jarl av Malmesbury, (født 25. mars 1807 i London, død 17. mai 1889), kjent som vicomte FitzHarris fra 1820 til 1841, var en britisk statsmann.
Skjoldehamn
Sommeren 1936 ble det under torvstikking i Skjoldehamn funnet et gammelt lik med svært godt bevart klesdrakt. Ved Tromsø Museum ble Skjoldehamndrakten datert til 1400-1500-tallet, men nyere forskning viser at drakten er eldre, sannsynligvis fra rundt 1050. Det gjør den i så fall til Norges eldste bevarte klesdrakt.
James Howard Harris, 3. jarl av Malmesbury
Bakgrunn
Han var eldste sønn av James Edward Harris, 2. jarl av Malmesbury, og studerte ved Oriel College, Oxford. Harris brukte flere år på reising, og møtte mange kjente personer, bl.a. den senere Napoleon III av Frankrike.
Politiker
I 1841 ble han innvalgt i Underhuset, men kort etter døde faren, og han etterfulgte ham som jarl av Malmesbury, og trådte dermed ut av Underhuset.
Minister
Malmesbury var utenriksminister i Edward Smith-Stanleys regjering i 1852 og igjen fra 1858 til 1859. Han var også Lord Privy Seal under Smith-Stanley og Benjamin Disraeli mellom 1866 og 1868 og under Disraeli mellom 1874 og 1876. I 1852 ble han utnevnt til medlem av Det kongelige råd.
I Overhuset ble han betraktet som en innflytelsesrik tory av den gamle skolen.
I sine to perioder som utenriksminister førte Malmesbury en forsiktig, konservativ politikk. Hans vennskap med den senere Napoleon III medvirket til at Storbritannia raskt aksepterte Napoleons beslutning om å utrope seg selv til keiser i 1852. Men dette forhindret ham ikke fra å føre en ganske østerriksk-vennlig politikk under krisen som ledet til den østerriksk-sardinske krig i 1859. Malmesbury var særlig bekymret over oppførselen til Camillo di Cavour, og at et lite land som Piemonte var i stand til å true den europeiske freden.
Han utgav sine memoarer Memoirs of an Ex-Minister i 1884. Han redigerte også bestefarens Diaries and Correspondence (1844), og utgav videre The First Lord Malmesbury and His Friends (1870).
Han var ridder storkors av Order of the Bath og medlem av Det kongelige råd.
Holsfjorden (Hole og Lier)
Holsfjorden er en fjordarm av Tyrifjorden som ligger i kommunene Hole, Lier og Modum i Buskerud. Største dybde er ca. 330 meter. Holsfjorden er drikkevannskilde for Asker og Bærum. Holsfjorden er også planlagt som en ny reservevannforsyning for Oslo. Foreløpig fremdriftsplan legger opp til en planleggingsperiode fra sommeren 2017 med byggestart i 2020 og ferdigstillelse i 2028.
Holsfjorden er demmet opp av Sylling-morenen som ble avsatt etter siste istid. I dag ligger her Svangstrand med park, sandvolleyballbane, badebrygge, utegriller og toalett. Tidligere lå det også en kai for dampbåten DS «Ringerike» som gikk til Sundvollen med turister.
Ansjosfamilien
Ansjosfamilien (Engraulidae) er en familie av sildefisker.
Kroppen er langstrakt, og skjellene er store og løse. Munnen er overbitt. Sidelinjeorgan mangler. De kan bli opptil 50 cm lange, men er sjelden lengre enn 15 cm. De svømmer i store stimer og eter plankton. Ansjos spiller en viktig rolle i økosystemene som føde for større fisk, hvaler og sjøfugler.
Ansjosene finnes i tempererte og tropiske kystfarvann over hele verden. De tåler store variasjoner i saltholdighet og er vanlige i brakkvann. Det er også noen arter som tilbringer hele eller deler av livet i ferskvann, spesielt i Sør-Amerika.
Én art, ansjos (Engraulis encrasicolus), er en gjest i norske farvann.
Flere arter har stor økonomisk betydning, som anchoveta, ansjos og japansk ansjos. De brukes til mat, fiskemel og agn.
Archaius tigris
Archaius tigris er en kameleon som bare finnes på øygruppen Seychellene i Det indiske hav.
Arten ble inntil nylig regnet til slekten Calumma, som ellers bare finnes på Madagaskar. En fylogenetisk studie viser derimot at denne kameleonen er søsterarten til den østafrikanske slekten Rieppeleon. Arten avviker likevel fra Rieppeleon i både kroppsbygning og levevis, og er derfor plassert i en monotypisk slekt, Archaius. De to gruppene skilte lag en gang for mellom 29 og 49 millioner år siden, altså mellom midtre eocen og tidlig oligocen. Havstrømmene gikk den gang fra det afrikanske kontinentet mot Seychellene og Madagaskar.
La oss leve for hverandre
La oss leve for hverandre kan vise til:
I full bredde
I full bredde er et musikkalbum med Harald Heide-Steen jr. og Rolv Wesenlund, utgitt i 1971. Andre medvirkende er Sigurd Jansens Orkester.
Ejegayehu Dibaba
Ejegayehu Dibaba (født 21. mars 1982) er en etopisk friidrettsutøver (langdistanseløper).
Dibaba kommer fra en etiopisk løperfamilie. Hun er søster av den dobbelte OL-mesteren Tirunesh Dibaba, og kusine av Derartu Tulu, som også har blitt olympisk mester to ganger. Dibabas første store internasjonale oppgave var under VM i Paris 2003 der hun ble nummer 9 på 10 000 meter. Under OL 2004 tok hun sølv på den samme distansen. Under VM 2005 tok hun to bronsemedaljer, på både 5000 og 10 000. Begge løpene ble vunnet av søsteren Tirunesh.
Marit Solli
Marit Solli (født 1945) er en norsk tidligere slumsøster i Frelsesarmeen.
Hun har vært daglig leder både ved Frelsesarméens slumstasjon i Oslo, og i Bergen. Solli pensjonerte seg i 2012.
Hun har mottatt en rekke priser:
TV5 (Filippinene)
TV5 er en filippinsk TV-kanal med hovedkontor i Mandaluyong.
Otto Roehm
Otto Frederick Roehm (født 2. august 1882 i Canada død 1. mai 1958) var en amerikansk bryter som deltok i de olympiske leker 1904 i St. Louis.
David Copperfield (1913)
David Copperfield er en britisk stumfilm fra 1913 regissert av Thomas Bentley.
Rick James
James Ambrose Johnson, Jr. (født 1. februar 1948, død 6. august 2004), bedre kjent under artistnavnet Rick James, var en amerikansk sanger, låtskriver, musiker og plateprodusent.
James var en populær utøver i slutten av 1970- og 1980-tallet og hadde fire nummer én hits på de amerikanske R&B-listene i genren av funk og R & B. Blant hans kjente sanger er «Super Freak», «Mary Jane» og «You and I».
Randi Flesland
Randi Runa Svenkerud Flesland (født 17. november 1955 i Oslo) er utdannet siviløkonom, tidligere direktør i Forbrukerrådet og tidligere administrerende direktør i Avinor.
Flesland er utdannet ved Trinity College i Dublin og har også utdanning innen psykologi og pedagogikk fra USA, Irland og Norge. Hun arbeidet i 17 år i NSB, blant annet som Intercitysjef, økonomidirektør og visekonsernsjef.
Randi Flesland ledet Avinor (det tidligere Luftfartsverket) fra 2000 til hun fratrådte sin stilling i desember 2005 etter langvarig interessekonflikt med sentrale tillitsvalgte, spesielt representanter for Norsk Flygelederforening. Hun ledet et omstillingsprogram med formål å bedre arbeidsprosesser og økonomien for å gjøre Avinor i stand til å gjennomføre nye sikkerhetstiltak.
28. oktober 2008 ble Randi Flesland ansatt som første kvinnelige direktør i Forbrukerrådet. Hun sluttet 1. desember 2018.
Aksel Smith
Aksel Smith (født 1881 i Kristiansand, død 18. januar 1919 i Drøbak) var norsk tannlege og en av pionérene i trossamfunnet Brunstad Christian Church. Han var broren til grunnleggeren, Johan O. Smith, og i bokverket Johan Oscar Smiths etterlatte brev er svært mange av brevene sendt til Aksel. Han var en sterk pådriver for at menigheten skulle opprette et eget menighetsblad, noe som ble realisert i 1912, med bladet Skjulte Skatter (den første tiden het det «Skjulte Skatte»). Som tannlege hadde han mulighet til å bruke av egne midler for å drifte bladet. Han var kjent for å være svært gavmild og for å gi bort mer enn han tjente. Han var en aktiv skribent frem til han i 1919 døde av spanskesyken, bare 38 år gammel.
Bobby Brown
Robert Barisford «Bobby» Brown (født 5. februar 1969) er en amerikansk R&B-sanger/låtskriver, sporadisk rapper og danser.
Etter tiden i popgruppen New Edition begynte Brown sin solokarriere i 1987 og hadde en rekke Topp 10 Billboard-hits, som kulminerte i en Grammy Award. Han var en pionér innen New Jack Swing-musikk, en blanding av hiphop og R&B. Hans andre album, Don't Be Cruel, inkluderte populære sanger som «My Prerogative», som senere ble en slager med Britney Spears.
Brown er eksmannen til den avdøde popsangeren Whitney Houston og har hovedrollen i realityserien Being Bobby Brown.
Kadem Valemik Volapüka
Kadem Valemik Volapüka var Det Internasjonale Volapük-akademiet, som var valgt på Volapük-bevegelsens 2. verdenskongress i München i august 1887.
Under ledelse av Auguste Kerckhoffs kom akademiet i 1890 i et skarpt motsetningsforhold til Volapüks skaper og Cifal (store leder) Johann Martin Schleyer. Dette førte til en ødeleggende splittelse og Volapük-bevegelsens sammenbrudd.
Etter dette dannet Schleyer-tilhengerne et nytt Kadem Valemik Volapüka I 1890, men det fikk liten praktisk betydning. Formelt står fortsettelsen av dette akademiet som medansvarlig for Arie de Jongs Volapük-reform fra 1920-tallet.
Det opprinnelige Kadem Valemik Volapüka fortsatte som en sammenslutning av volapükister som støtta reformer i språket, fra 1892 under ledelse av Waldemar Rosenberger.
Noen kritikere mente Idiom Neutral var det beste forslaget til internajonalt hjelpespråk til da. Men Idiom Neutral fikk ingen særlig oppslutning.
Akademiet, som hadde begynt som et valgt organ for en stor internasjonal bevegelse, var nå ei sjølbestalta gruppe av Rosenberger og hans tilhengere. Tross at flere var kjent og respektert i bevegelsen for internasjonale språk, hadde de liten sosial innflytelse. At akademiet og Rosenberger sjøl fortsatte å forandre og reformere Idiom Neutral i åra etterpå splittet også opp tilhengerne.
Esperanto som fikk sitt første store internasjonale gjennombrudd rundt 1900, og flere mindre forslag til hjelpespråk (nærmere 1910 særlig Ido) tok også vinden ut av seilene på Idiom Neutral.
I 1908 (noen kilder sier 1910) skifta akademiet navn igjen, nå til Academia pro Interlingua. Til president blei valgt Giuseppe Peano, skaperen av Latino Sine Flexione, seinere omdøpt til Interlingua, og akademiet slutta seg til dette språket.
Det Internasjonale Volapük-akademiet, som hadde begynt som språkrøkter for et strengt skjematisk, konstruert språk, endte altså mindre enn 25 år etter som propagandist for et ekstremt naturalistisk, nylatinsk språk.
Sydpoltraversen
Sydpoltraversen er en snøvei mellom McMurdo Station ved kysten av Antarktika og Sydpolen. Veien er 1 450 km lang og ble bygget (eller markert på isen) i perioden 2002 til 2007. Den er kun farbar med beltegående kjøretøyer. Den brukes til å transportere gods til Sydpolen.
Veien ble bygget for å redusere kostnadene for transport til Sydpolen. Transporter dit går tradisjonelt med fly, oftest via New Zealand.
Lymexylon
Lymexylon er en artsfattig slekt av treborende biller. De utgjør en overfamilie for seg selv, Lymexyloidea. De kan kjennes på svært langstrakt kroppsform med korte antenner, vifteformede maksillepalper hos hannene og myke dekkvinger. Én art er funnet i Norge.
Utseende
Middelsstore, svært langstrakte biller. Dekkvingene er myke. Det er ofte betydelig forskjell i størrelse og utseende mellom kjønnene, hunnene er størst og bredest. Også innen samme kjønn varierer de mye i størrelse. Hodet er temmelig stort og bredt, omtrent så bredt som brystskjoldet, kjevene (mandiblene) er små og ikke utstikkende. Fasettøynene er store og utstående. Antennene er foholdsvis korte, gjerne sagtakkede, kan også være kamformede eller kølleformede. Ofte er de tynnere mot spissen og krumme, slik at antennen ser sigdformet ut. Hannens maksillepalper (det største paret av munnfølere) er karakteristisk vifteformede. Brystskjoldet (pronotum) er omtrent så langt som bredt. Dekkvingene er myke, hos de fleste parallellsidige og lange. Hos mange arter møtes ikke dekkvingene helt i midten i den bakerste delen. Slekten Atractocerus har sterkt reduserte dekkvinger, flygevingene er frie og ikke sammenfoldet slik det er vanlig hos biller. Bakkroppen er lang og slank. Beina er forholdsvis lange og slanke. Larvene er avlange, det første kroppsleddet (prothorax) er noe oppsvulmet og det bakerste leddet ender i en kraftig, krum pigg med små tenner på oversiden.
Levevis
Skipsverftsbillen (Lymexylon navale), som er funnet i Norge, men er ganske sjelden, går særlig på eik. Det var tidligere vanlig å finne denne ved skipsverft, der det brukt mye eiketømmer. Den kunne gjøre noe skade på tømmeret, men er trolig for sjelden til å være noe problem i dag.
The Deaf Mute
The Deaf Mute er en amerikansk stumfilm fra 1913 regissert av Allen Ramsey.
Energikampen
Energikampen er et norsk TV-program for barn som gikk på NRK1 og NRK Super. Energikampen ble vist på NRK første gang i 2001. Formatet er utviklet og produsert av produksjonsselskapet Fabelaktiv for NRK.
I programmet konkurrerer 11-åringer på ulike lag mot hverandre ute i naturen i teoretiske og praktiske oppgaver som omhandler energi og miljø. Programmene ble først spilt inn i Rondane og senere i Jotunheimen og Lemonsjøen i Vågå. I produksjonen av programmet samarbeider Fabelaktiv med det statlige enøkselskapet Enova.
Priser og nominasjoner
Energikampen ble i 2008 tildelt BarneVaktens pris «Årets familieprogram». Programmet var under Gullruten 2011 nominert i kategorien «Beste barne- eller ungdomsprogram», og vant i 2013 prisen for beste ikke-manusbaserte program under International Emmy Kids Awards (første Emmy-pris til en norsk produksjon).
Taungbarnet
Taungbarnet er et fossilisert kranium av arten Australopithecus africanus. Det ble oppdaget i 1924 av pukkverkarbeidere som arbeidet for Northern Lime Company i Taung i Sør-Afrika. Den australske antropologen Raymond Dart beskrev den som en ny art i tidsskriftet Nature i 1925. Kraniet er datert til mellom 2.8 og 3.2 millioner år.
Kraniet oppbevares ved Universitetet i Witwatersrand. Dean Falk, som er spesialist i hjernens utvikling, har kalt den for «det aller viktigste antropologiske fossil i det tyvende århundre.»
Slåstad skole
Slåstad skole er en tidligere barneskole på Nordset i Sør-Odal. Den gamle skolen lå like ved og het Nordset skole.
Skolen tok i mot elever fra deler av Oppstad og områdene ved Slåstad. Skolens hovedbygning er fra 1968.
Karnovs lovsamling
Karnovs lovsamling (eller i dagligtale bare Karnov) er en lovsamling som inneholder alle vesentlige danske lover. Lovene er kommentert med fortolkninger, prinsipielle dommer, administrative avgjørelser og litteraturhenvisninger. Dessuten er lovendringer innskrevet i lovene, så man har gjeldende lover med endringer samlet på ett sted. I tillegg gis det ut en EU-Karnov med kommentarer til EUs traktatverk og noe sekundærlovgivning.
Lovsamlingen er oppkalt etter den danske juristen Magnus Karnov. Den ble startet på av 1920-tallet under tittelen Hvermands Lovbog.
Slåstad skole
Ved nedleggelsen hadde Slåstad skole én klasse for hvert trinn, totalt sju.
Karnovs lovsamling
I Norge var Karnov norsk kommentert lovsamling det tidligere navnet på Norsk lovkommentar.
Poppers kvantemekaniske eksperiment
Vitenskapsfilosofen Karl Popper (1902–1994) har ved flere anledninger foreslått et eksperiment for å teste en utbredt tolkning av kvantemekanikken. I likhet med de bedre kjente tankeeksperimentene av Erwin Schrödinger («Schrödingers katt» ) og Einstein, Podolsky & Rosen («EPR-argumentet» ) er Poppers eksperiment et forsøk på å føre kvantemekanikkens subjektivistiske tolkning (København-tolkninga) ad absurdum.
Popper aksepterte fullt ut Heisenbergs uskarphetsrelasjon (usikkerhetsprinsippet), men tolket den annerledes enn relasjonens oppdager – nemlig som en statistisk naturlov, ikke som et utsagn om menneskelig kunnskap. Eksperimentet var altså ikke ment som en test av kvantemekanikken eller av uskarphetsrelasjonen, men av deres tolkning. Popper så på eksperimentet som en kritisk test, som vil si at et testresultat i tråd med Poppers forutsigelse ville innebære falsifikasjonen («motbeviset») av kvantemekanikkens København-tolkning.
Eksperimentet ble gjennomført i 1999, og resultatet var i tråd med Poppers forutsigelse. Det er imidlertid uenighet om eksperimentet virkelig representerer en kritisk test, dvs. en falsifikasjon av København-tolkninga.
Bakgrunn
Kvantemekanikken en veldig suksessrik teori i den forstand at den gir en matematisk elegant og koherent beskrivelse av den subatomare virkeligheten og at den kan gjøre presise forutsigelser av utfallet til mange fysiske og kjemiske eksperimenter. Samtidig er kvantemekanikken uforenlig med både «sunn fornuft» og klassisk fysikk. Dette innebærer at kvantemekanikkens utsagn kan tolkes på ulike måter: De ulike tolkningene tar utgangspunkt i de samme matematiske formalismene, men tillegger dem ulike fysiske betydninger.
En av de første og mest utbredte tolkningene er København-tolkninga, som i all hovedsak baserer seg på Niels Bohrs og Werner Heisenbergs oppfatninger. Ifølge København-tolkninga anses f.eks. posisjonen til partikler for å være udefinerte inntil de blir målt; og samme kvanteobjekt anses for å kunne være både partikkel og bølge, avhengig av hva observatøren velger å måle ved objektet.
Popper var dypt uenig i København-tolkninga, spesielt i det han anså som dens anti-realistiske (instrumentalistiske/subjektivistiske) og anti-rasjonalistiske (positivistiske/empiristiske) implikasjoner. Popper tvilte altså vel å merke ikke på kvantemekanikken som sådan, men forfekta en realistisk og indeterministisk tolkning av kvantemekanikken. Han prøvde å vise at nøkkelen lå i å forstå sannsynligheter ikke som subjektive (bayesianske) mål på kunnskap, men som objektive propensiteter: «hvis vi tolker kvanteteorien som en teori om fysiske propensiteter, så kan vi løse alle de problemene som lå til grunn for København-tolkningas fremvekst.» På denne bakgrunn foreslo Popper en egen tolkning av kvantemekanikken:
Poppers ulike forslag til eksperiment
Popper publiserte sitt første kvantemekaniske tankeeksperiment i 1934, men dette forslaget ble kritisert av Weizsäcker, Heisenberg og Einstein for å være prinsipielt umulig. Popper innså feilen og trakk tilbake forslaget, men opprettholdt sin kritikk av København-tolkninga. Blant annet uttrykte han sin støtte til argumentet som Einstein publiserte i 1935 og som «har slående likheter» med Poppers forslag.
Popper foreslo nye versjoner av eksperimentet i 1981 og 1982. . Senere fremhevet han ved flere anledninger betydninga av å få gjennomført et slikt eksperiment. I Poppers levetid ble det nye eksperimentforslaget kritisert ved et par anledninger, men uten at det fikk Popper til å skifte mening.
Eksperimentet kan kort beskrives slik: Par av partikler (Popper foreslår positroner) som har interagert med hverandre, sendes ut i motsatt retning fra kilden. To skjermer A og B med spalter står i samme avstand på motsatte sider av kilden, og partikler som passerer gjennom spaltene registreres av sett av geigertellere. Når begge spaltene gjøres smalere, øker spredninga av partiklene bak de to skjermene i tråd med Heisenbergs uskarphetsrelasjon (smalere spalter gjør bestemmelsen av posisjonen mer presis, altså blir bestemmelsen av bevegelsesmengden mindre presis). Spørsmålet er hva som skjer når spalten i bare én av skjermene (A) gjøres smalere. Siden partikelparene har interagert før de ble sendt ut, er de «sammenfiltra», og en forbedra posisjonsbestemmelse av den ene partikkelen i et par øker derfor også vår kunnskap om posisjonen til den andre partikkelen.
Gjennomføring av eksperimentet
1999 (fem år etter Poppers død) utførte Yoon-Ho Kim og Yanhua Shih eksperimentet i praksis. Funnene deres er i tråd med Poppers forutsigelse: Spredninga bak skjerm A øker, den bak skjerm B gjør det ikke.
Med forfatternes ord:
Tolkning av resultatet
Gjennomføringa av eksperimentet har ført til fornya interesse for Poppers syn på kvantemekanikken og til en debatt om eksperimentets (og dermed kvantemekanikkens) tolkning. Det er enighet om at funnene er i overensstemmelse med Poppers forutsigelse. Uenigheten dreier seg om funnene dermed virkelig representerer en tilbakevisning av København-tolkninga. Flere stemmer hevder nettopp dette, mens andre forskere anser København-tolkninga for å være forenlig med eksperimentets utfall.
Oud
Oud eller ud (arabisk: عود‎ ʿūd, flertall: أعواد, a‘wād; gammelsyrisk: ܥܘܕ ūd, persisk: بربط barbat; tyrkisk: ud eller ut; gresk: ούτι; armensk: ուդ, aseri: ud; hebraisk: עוד ud‎; somali: cuud eller kaban) er en korthalset lutt som stammer fra middelhavsområdet og Midtøsten.
Navnet oud betyr tre, det skulle opprinnelig bare skille instrumentet fra et annet som var dekket med skinn. Hvor ouden ble oppfunnet er ikke klart, både tyrkerne og araberne gjør hevd på det. Grovt sett finnes det da også to typer, en tyrkisk oud er litt mindre og lettere en arabisk oud. Den var forløperen for den europeiske lutten, maurerne tok den med til Andalucía og også korsfarerne tok den med hjem til Europa.
I den arabiske verden er ouden omtrent så populær som gitar eller piano hos oss.
Kjente oudspillere er Rabih Abou-Khalil, Anouar Brahem, Xudeidi og Le trio Joubran.
Fylkesvei 4056
Fylkesvei 4056 går mellom Øvre Foss og Melhusmoen i Lindesnes kommune.
Frem til 2019 hadde veien betegnelsen fylkesvei 435 (Vest-Agder).
Borstendorf
Borstendorf er en tidligere kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Fra 28. oktober 1998 var kommunen medlem av forvaltningsforbundet Wildenstein. Kommunen hadde 1 374 innbyggere den 31. desember 2010. Borstendorf ble innlemmet i Grünhainichen 1. januar 2015.
Tour de France 2018
Tour de France 2018 var den 105. utgaven av Tour de France. Rittet startet 7. juli i Noirmoutier-en-l'Île, en uke senere enn normalt på grunn av Fotball-VM.
Rittet besto av åtte flate etapper, fem kuperte, seks fjelletapper, én individuell tempo og én lagtempo. Alle etappene foregikk innenfor Frankrikes grenser, med unntak av 15 kilometer i Spania på 16. etappe.
Geraint Thomas vant sammenlagt foran Tom Dumoulin og sin lagkamerat og kaptein Chris Froome etter å ha overtatt ledelsen etter 11. etappe.
Deltakere
176 ryttere fra 22 lag og 30 nasjoner stilte til start. Antall ryttere er redusert fra tidligere ved at de 22 lagene kun får stille med åtte ryttere hver. Norge stilte med tre utøvere; Edvald Boasson Hagen (for åttende gang), Alexander Kristoff (for sjette gang) og debutant Amund Grøndahl Jansen. For første gang siden 2011 startet en Grand Tour uten australieren Adam Hansen på startstreken. Sylvain Chavanel stilte til start som historiens første mann med 18 Tour-deltakelser.
Blant de største favorittene til å vinne sammenlagt var Chris Froome (3.), Vincenzo Nibali (brøt), Romain Bardet (6.), Nairo Quintana (10.), Tom Dumoulin (2.), Richie Porte (brøt), Rigoberto Urán (brøt), Daniel Martin (8.), Jakob Fuglsang (12.) og Adam Yates (29.).
Resultater
''Etter 21. etappe''
Charles Ericksen
Charles Ericksen (født som Karl Fredrik Eriksen 20. juni 1875 i Tønsberg, død 23. februar 1916 i New York) var en norsk-amerikansk bryter som deltok i de olympiske leker 1904 i St. Louis.
Ericksen ble olympisk mester i klassen weltervekt. Det var ti deltakere i klassen. Han representerte klubben Brooklyn Norwegier Turnverein, og var fortsatt norsk statsborger da han vant sitt OL-gull. I 1912 var han i Norge som rikstrener for de norske friidrettsutøverne dom deltok i OL i Stockholm. Han reiste så tilbake til USA og var ved sin død president i Scandanavian-American Athletic League. Ericksen var sammen med Bernhoff Hansen den første norske statsborger som vant OL-gull.
I 2021 endret Den internasjonale olympiske komité sin database over olympiske medaljevinnere, slik at både Ericksen og Hansen nå er registrert som deltakere og olympiske mestere for Norge.
Filosofiåret 1332
Filosofiåret 1332 er en oversikt over hendelser, utgivelser og personer med tilknytning til filosofi i 1332.
Feltskyting
Feltskyting er et sett med skytedisipliner for pistol og rifle som vanligvis skytes fra midlertidige standplasser i terrenget på varierende (og noen ganger ukjente) avstander, istedenfor på permanente skytebaner og faste avstander. På svensk kalles skyteformen for fältskytte, og på dansk kalles skyteformen for terrænskydning,.
Noen eksempler på disipliner innen feltskyting er :
Burnet County
Burnet County er et fylke i den amerikanske delstaten Texas. Det ligger i de sentrale delene av staten og det grenser mot Lampasas County i nord, Bell County i nordøst, Williamson County i øst, Travis County i sørøst, Blanco County i sør, Llano County i vest og mot San Saba County i nordvest.
Burnet Countys totale areal er 2 502 km² hvorav 81 km² er vann. I 2000 hadde fylket 34 147 innbyggere og administrasjonssenteret ligger i byen Burnet. Fylket har fått sitt navn etter David Gouverneur Burnet som var republikken Texas' første president.
Dear Old Girl
Dear Old Girl er en amerikansk stumfilm fra 1913.
Handling
Når en ung manns forlovede blir drept i en tog-ulykke, mister mannen fornuften.
Men de to forelskende blir til slutt forent i døden.
Atractocerus
Atractocerus er en slekt av treborende biller. De utgjør en overfamilie for seg selv, Lymexyloidea. De kan kjennes på svært langstrakt kroppsform med korte antenner, vifteformede maksillepalper hos hannene og myke dekkvinger.
Utseende
Ganske store (opptil 60 millimeter), lange og slanke, sylindriske, brunlige biller. Dekkvingene er sterkt reduserte til små skjell som slett ikke dekker flygevingene eller den sylindriske bakkroppen. Antennene er forholdsvis korte og noe kjegleformede.
Utbredelse
Gruppen er utbredt i varme områder over det meste av Jorda (Sør-Amerika, Afrika, Madagaskar, Australia, Sørøst-Asia).
Eksterne lenker
Ubestemt, trolig slekten Atractocerus:
Vitenskapsåret 1686
Vitenskapsåret 1686 er en oversikt over hendelser, prisvinnere, fødte og avdøde personer med tilknytning til vitenskap i 1686.
High Speed 2
High Speed 2 (HS2) er en planlagt høyhastighetsbane i England som forbinder London, Birmingham, East Midlands, Leeds, Sheffield og Manchester. Den vil bli Storbritannias andre høyhastighetsbane etter High Speed 1, som knyter London til Kanaltunnelen. HS2 skal bygges i en «Y»-form der London er nederst, Birmingham på midten, Leeds øverst til høyre og Manchester øverst til venstre. Arbeidet på banens første fase er planlagt å starte i 2017 og nå Birmingham innen 2026, og deretter vil arbeidet nå Crewe på «Y»-formens venstre innen 2027 før hele banen er ferdigstilt innen 2033.
Arbeidet styres av det statlige selskapet High Speed Two (HS2) Limited.
Ormelifossen
Ormelifossen er en foss i Fortundalen i Luster kommune i Sogn og Fjordane. Den ligger i elva Granfasta som er utbygd til vannkraftproduksjon i Skagen kraftverk, og Ormelifossen er derfor tørrlagt mesteparten av året.
Kim Han-soo
Kim Han-soo (født 30. oktober 1971 i Seoul), sørkoreansk baseballspiller som deltok i de olympiske leker 2000 i Sydney.
Kim vant en olympisk bronsemedalje i baseball under Sommer-OL 2000 i Sydney. Han var med på det sørkoreanske laget som kom på tredjeplass i baseballturneringen bak USA og Cuba.
Blanco County
Blanco County er et fylke i den amerikanske delstaten Texas. Det ligger i de sentrale delene av staten og det grenser mot Burnet County i nord, Travis County i nordøst, Hays County i øst, Comal County i sørvest, Kendall County i sørvest, Gillespie County i vest og mot Llano County i nordvest.
Blanco Countys totale areal er 1 848 km² hvorav 6 km² er vann. I 2000 hadde fylket 8 418 innbyggere og administrasjonssenteret ligger i byen Johnson City. Fylket har fått sitt navn etter elven Blanco River.
Fylket regnes til regionen Central Texas.
Vilmos Varjú
Vilmos Varjú (født 10. juni 1937, død 17. februar 1994) var en ungarsk friidrettsutøver.
Han representerte Ungarn under Sommer-OL 1964, hvor han tok bronse i kulestøt.
Chonmage
Chonmage (japansk: 丁髷, ちょんまげ) er en tradisjonell hårfrisyre båret av japanske menn. Hårmoten blir særlig forbundet med edoperioden (Tokugawa-shōgunatet) og samuraier, men også med sumobrytere. Frisyren skal opprinnelig ha blitt laget for å sikre at samuraihjelmene satt støtt på hodet, men ble snart et statussymbol i den japanske overklassen.
En chonmage fra edoperioden bestod av barbert isse med det gjenværende side- og nakkehåret, som var langt, oljet og knytt i en liten hestehale som ble foldet til toppen av hodet med en karakteristisk knute. I dag er det bare sumobrytere som fortsatt bærer frisyren. Issen blir ikke lenger barbert, bare eventuelt tynnet for at hårknuten skal sitte bedre.
Marie Eleanor Charlotte av Slesvig-Holsten-Sønderborg
Marie Eleanor Charlotte af Slesvig-Holsten-Sønderborg (1659–1692) var en sønderborgsk fyrstelig, som tilhørte den såkaldte schlesiske eller katolske linje av den sønderborgske hertugslekt.
Hun var datter av Alexander Henrik av Slesvig-Holsten-Sønderborg og Dorothea Marie Heshus. Faren gikk i keiserlig tjeneste under Tredveårskrigen, konverterte til katolisismen og bosatte seg i Schlesien og Mähren.
I 1691 giftet hun seg med keiserlig kammerherre Ferdinand Julius Graf zu Salm-Neuberg (1650–1691). Hun døde året etter ektemannen i Olmütz. Parets alliansevåpen ses over porten til Tovačov slott i Tsjekkia.
Vainikkala jernbanestasjon
Vainikkala jernbanestasjon er en jernbanestasjon i Vainikkala i Finland. Stasjonen ble først åpnet i 1898 og er grensestasjon mot Russland. Stasjonen betjenes av internasjonale fjerntog og nattog til St. Petersburg og Moskva.
MetNet
MetNet er et atmosfærisk vitenskapsprogram til Mars, initiert og definert av Finlands meteorologiske institutt. Oppdraget inkluderer å sende flere titals landingsfartøy ned på Mars sin overflate. Målet er å etablere et vidstrakt observasjonsnettverk på overflaten for å undersøke planetens atmosfæriske struktur, fysikk og meteorologi. En forløper til oppdraget består av et landingsfartøy og er tenkt skutt opp i oppskytningsvinduet som starter i 2014.
Skytten (andre betydninger)
Skytten kan referere til
Lǐ (konfucianisme)
礼 eller 禮
Lǐ ( 礼, tradisjonelt tegn: 禮 ), som på norsk kunne oversettes til ritual eller seremoni eller etikette, er et sentralt begrep i kinesisk filosofi, fremfor alt i konfucianismen.
Forvirrende nok har konfucianismen to begreper som lyder lǐ, med hver sin innholdsbestemmelse. Det er det eldste denne artikkelen handler om. Det neokonfucianske begrepet lǐ ( 理 ) behandles i egen artikkel. Lǐ var opprinnelig et rent religiøst begrep knyttet til tilbedelsen av guder og ånder. Det betegnet magiske riter som ble utført for å opprettholde den sosiale og kosmiske orden.
Fra Konfucius' tid av ble begrepet gitt en annen innretning, ved at det ble benyttet om det nettverk av sosiale forpliktelser og omgangsformer som binder et samfunn sammen. I konfusiansk sammenheng ble begrepet en betegnelse for de formelle sosiale ordninger som de gamle vismenn hadde utledet av sin innsikt i den kosmiske orden. Lǐ betegnet derfor noe mer enn bare konvensjonelle sosiale normer; for ettersom det er avledet av de naturlige ordninger i kosmos, fortsatt begrepet å spille en kosmisk rolle ved at det harmoniserte forholdet mellom mennesket og sine omgivelser. Det dreide seg om riktig, passende eller anstendig holdning og adferd i alle sosiale relasjoner, avhengig av personens egen plass i relasjonen (som i de fem grunnleggende konfucianske relasjoner: mann-kone, foreldre-barn, hersker-undersått, eldre/yngre søsken, mellom venner). Man har også sammenlignet dette li-begrepet som uttrykk for noe naturrettslig.
Ved å kalle disse sekulære omgangsreglene for rituale opphøyde Konfucius selve disse dagligdagse til noe sakralt, uten at de dermed nødvendigvis samtidig ble knyttet til noen religiøs transcendens. Samfunnets ritualstrukturalisering blir derved del av den store universale veven: Rituell strukturalisering av de naturlige prosesser som finner sted når «de ti tusen ting» stiger frem fra den opprinnelige tomhet.
Ritualene er emnet for Riteboken (Liji) en av de fem konfucianske klassikere. Der behandles ritene i fem kategorier: Ekteskapsriter, sorgriter, militærriter, underholdningsriter og offerriter. Av dem beskrives offerritene som de viktigste og mest mneningsbærende. Under disse ritene bæres det frem offergaver for de avdøde forfedre eller til fordums ledere, keisere eller andre viktige skikkelser.
Hurtigløp på skøyter under Vinter-OL 1924 – 5000 meter herrer
5000 meter hurtigløp på skøyter var en øvelse under Vinter-OL 1924 som ble avholdt lørdag, 26. januar 1924.
22 skøyteløpere fra 10 nasjoner deltok i øvelsen.
Tyssefossen
Tyssefossen er en foss i Bjørke i Volda kommune i Møre og Romsdal. Fossen er en del av elva Tyssa som renner fra Tyssevatnet ut i Storfjorden. Fossen er utbygd til produksjon av vannkraft i Tussa kraftverk og er tørrlagt store deler av året.
Joseph Lebeau
Jean Louis Joseph Lebeau (født 3. januar 1794 i Huy i det som i dag er Belgia, død 19. mars 1865 i Huy) var en belgisk jurist og liberal politiker. Han var både statsminister, utenriksminister, justisminister, guvernør og ambassadør i løpet av sin politiske karriere.
Bakgrunn
Jean fikk sin tidlige utdanning fra en onkel som var sogneprest i Hannut og ble kontorfunksjonær. Han samlet inn penger for å studere jus ved Université de Liège og ble kalt til advokatforeningen i 1819.
Karriere
I Liège dannet han en raskt vennskap med Charles Rogier og Paul Devaux, sammen med dem grunnla han tidsskriftet Mathieu Laensbergh i Liège i 1824, etterpå Le politique.
Lebeau var ikke innstilt på noen separasjon av Nederland og Belgia, men augustrevolusjonen i 1830 tvang ham til å gå inn for dette. Han ble sendt av sitt hjemsted til Nasjonalkongressen.
Han ble utenriksminister mars 1831 under Erasme-Louis Surlet de Chokier, som var både regjeringssjef og regent. Ved å foranledige at man valgte Leopold av Sachsen-Coburg som belgiernes konge sikret han seg velvilje fra Storbritannia. Han var medlem av delegasjonen som skulle overbringe den nye kongen dokumentet om valget. For ikke å bli mistenkt for å ville oppnå personlige fordeler oppgav han sin ministerpost, men ble under kong Leopold igjen justisminister den 20. oktober 1832.
Etter uro i april 1834 trakk han seg igjen. Det var tilbakeførelsen til Nederland av deler av hertugdømmene av Limburg og Luxembourg som skapte strid. Han ble av mange anklaget for å ha sveket belgiske interesser.
Ett år etter kong Leopolds tiltredelse ble han justisminister. Han ble valgt til vararepresentant for Brussel i 1833 og beholdt sitt sete inntil 1848. Meningsbrytinger med kongen førte til at han gikk av i 1834.